ེགས་མ་རུངས་ཚོགས། །འབངས་ཀྱི་ཁེངས་
ལོག་ནང་མི་དགྲར་ལྡངས་སོགས། །ཁྱད་པར་སྔ་དགྲ་ལག་བདར་ཕྱི་དགྲ་སེམས། །ད་དགྲ་ཐད་
འཛུག་དམིགས་བྱ་འདི་དག་རྣམས། །དཔལ་མགོན་སེང་གདོང་ཡབ་ཡུམ་དམག་ཚོགས་ཀྱིས།
མཚོན་ཆ་གདུག་པས་ཤ་རུས་ཏིལ་ཙམ་དུ། །གཏུབས་ཏེ་ལྷག་མ་མེད་པར་བཞེས་ནས་ཀྱང་། །
ཐལ་བ་རྡུལ་ཕྲན་བཞིན་དུ་བརླག་པར་མཛོད། །ས་གཞིས་ཡུལ་མཁར་གཉེན་འདྲེལ་འཁོར་
གཡོག་བཅས། །ཁ་ཕུང་བྱེ་འཐོར་རྗེས་ཤུལ་མེད་པར་ཐོང་། །རྦོད་གཏོང་ལྷ་སྲུང་རང་གཤེད་
བདུད་དུ་ཕོབ། །བཅོལ་བའི་ཕྲིན་ལས་མ་ལུས་འགྲུབ་པར་མཛོད། །ཅེས་སི་ཏུ་པས་ཤར་རྒྱལ་
མོ་རོང་ཚ་ཀོ་རྒྱལ་པོ་པདྨ་ནོར་བུའི་བཞེད་པ་བཞིན་བྲིས་པ་སརྦ་དཱ་ཛ་ཡནྟུ། །
་
༄༅། །ཨོ་རྒྱན་གནས་སུ་སྐུ་འཁྲུངས་ཤིང་། །མཆོག་གི་གོ་འཕང་ཆེ་བརྙེས་པ། །གྲུབ་
ཐོབ་རྒྱ་མཚོའི་གཙོར་གྱུར་པ། །གངས་ཅན་སོགས་སུ་འགྲོ་དོན་མཛད། །སློབ་དཔོན་པདྨའི་
བཀྲ་ཤིས་ཤོག །བསྐལ་བཟང་སངས་རྒྱས་སྟོང་ལ་སོགས། །རབ་འབྱམས་རྒྱལ་བ་རྒྱལ་སྲས་
ཚོགས། །སྤྲོ་མཛད་གར་དབང་སྤྱན་རས་གཟིགས། །རྒྱལ་བ་རྒྱ་མཚོའི་བཀྲ་ཤིས་ཤོག །ཐུགས་
རྗེའི་ཐབས་ཀྱིས་གདུག་པ་ཅན། །འདུལ་མཛད་རབ་འབར་ཁྲོ་བོའི་སྐུ། །དབང་ཆེན་རྟ་མཆོག་
704

མགོན་པོའི་སྲུང་འཁོར་སྐོར།
དཔལ་ལ་སོགས། །དཔའ་བོ་རྒྱ་མཚོའི་བཀྲ་ཤིས་ཤོག ཤེས་རབ་དབྱིངས་ཀྱི་ངོ་བོ་ཉིད། །རྒྱལ་
ཡུམ་ཁམས་གསུམ་དབང་མཛད་མ། །གསང་བ་ཡེ་ཤེས་ཌཱ་ཀི་ནཱི། །མཁའ་འགྲོ་རྒྱ་མཚོའི་བཀྲ་
ཤིས་ཤོག །སྟོན་པའི་བསྟན་པ་ཉེར་སྐྱོང་ཞིང་། །ལེགས་ཉེས་སྟང་འཛིན་ཕྲིན་ལས་སྒྲུབ། །རྣལ་
འབྱོར་ཅན་གྱི་གྲོགས་མཛད་པ། །དམ་ཅན་རྒྱ་མཚོའི་བཀྲ་ཤིས་ཤོག །ཅེས་རྒྱལ་བ་རྒྱ་མཚོའི་
བཀྲ་ཤིས་ཚིགས་བཅད་འདི། །ཁྲོ་རུ་བླ་མའི་ངོར་བྲིས། །
༄༅། །ན་མོ་མ་ཧཱ་ལོ་ཀོཏྟ་རཱ་ཡ། དང་པོ་བརྒྱུད་འདེབས། དེ་ནས་པདྨ་བཛྲ་གྱི་དཀར་
བགེགས། ཡེ་ཤེས་གསང་བའི་ཨ་ཨ་ནས་ཀུན་བཟང་རིགས་ལྔ། མཁའ་དབྱིངས་མ། ཤོག་
ཕྲན་ཚེ་སྒྲུབ། གྲོ་ལོད་བསྟོད་པའི་མཚམས་བསྙེན་པ། གཏོར་འབུལ་ལ་དགུག་གཞུག་མི་
བྱེད། མནྡ་ར་བའི་བསྟོད་པའི་མཚམས་བསྙེན་པ་བྱེད་བསྡུ་རིམ་བྱེད། ཚོགས་བྱེད། ལྷག་མ་
བཏང་། དེ་ནས་ཏྲཀྴད་བསྟོད་པའི་མཚམས་བསྙེན་པ། གཏོར་འབུལ་ལ་འགུགས་གཞུག་མི་
བྱེད། འཁོར་འདས་རང་གྲོལ་བཏང་། ཁྲོ་རྒྱལ་འབར་བ་མི་དགོས། བསྐང་བ་འདོན་ཚར་ཁ་
ཡར་གསོག་ཀྱང་འགལ་བ་མེད། ཛམ་སེར། ཟངས་སྦུབས་མ། དེ་ནས་ཡས་ཟོར་བཏང་། ཞལ་
བསྟབ་ཀྱི་ལིངྒ་ལ། དགུག་གཞུག་གང་མང་བྱེད། ལྷ་དབྱེ་བྱ། དེ་ནས་ཞལ་བསྟབ་འདོན། དེ་
ནས་རྦད་སྔགས། མ་ཧཱ་ཀཱ་ལས་གཏོར་འབུལ་བྱ། ཁྲོ་རྒྱལ་འབར་བའི་ཟློག་པ་མི་དགོས། དེ་
ནས་མདོས་གསོ་བྲན་བྱ། བྱིན་རླབས་གོང་ལྟར་བྱེད། དེ་ནས་མདོས་འབུལ་འདོན། དེ་ནས་
མདོས་འབུལ་གྱི་སྔགས་ཚན་གསུམ་པ་སོགས། དེ་ནས་སྲིད་གསུམ་གཏིང་ཟློག་འདོན། མ་
ཧཱ་ཀཱ་ལ་སོགས་ཏྲཀྴད་ཟློག་པ་འདོན། རིགས་ལྔའི་སྟོང་ཟློག་འདོན་ཐལ་བརྡེབ་བྱེད། དེ་ནས་
མཆོད་བསྟོད་དང་ཀུན་བཟང་གི་བཀྲ་ཤིས་སོགས་བྱས་ཀྱང་འགལ་བ་མེད་འདྲ། འོན་ཀྱང་བླ་
མ་ཀུན་མཁྱེན་གྱིས་མི་དར་བས་ངེད་ཀྱིས་བྱེད་སྲོལ་མེད་པས་ཁྱེད་རྣམས་ཅི་དགྱེས་མཛོད་
ཅིག མེ་ཧོམ་ལ། ལིངྒ་འགུགས་གཞུག་བྱེད་མཆོད་པ་བྱིན་རླབས་མི་དགོས། དེ་ཅི་ཡིན་ཞེ་ན།
དྲག་པོའི་སྦྱིན་སྲེག་ཡིན་པས་ཞི་བའི་མཆོད་པ་བྱིན་རླབས་དེ་འཐད་པར་ཁོ་བོས་མི་སེམས་
སོ། །རང་ཉིད་རྡོ་རྗེ་དྲག་པོ་རྩལ་སོགས་སྤྱན་འདྲེན་གཏོར་འབུལ་བར། ཞལ་ཕྱེ་རྡོ་རྗེ་དྲེག་
འཇོམས་བྱ། ཞལ་བསྟབ་ལ་ཤྲཱི་ཧེ་རུ་ཀ་སོགས་བརྒྱ་རྩ་རེ་དང་གཏོར་འབུལ་རེ་སྦྲགས། བཟློག་
705

སི་ཏུ་ཆོས་ཀྱི་འབྱུང་གནས་ཀྱི་གསུང་འབུམ། ༼ཉ༽ ཐོར་བུའི་སྐོར།
པ་བྱ། ཨ་རྩིག་མི་དགོས། ཏྲཀྴད་ལ་དེས་འགྲེས། འདི་ནི་གཏེར་སྟོན་རང་གིས་ཀུན་མཁྱེན་ལ་
གསུངས་པའི་དེང་སང་ངེད་ཀྱི་བར་བྱེད་རྒྱུ་དེའོ། །ཅེས་དོན་གཉེར་འགའི་ངོར་སི་ཏུས་བྲིས་
པ་ཛ་ཡནྟུ།
༄༅།
།ཆུའི་འཇིགས་པ་ལས་སྐྱོབ་པའི་སྒྲོལ་མ་ནི། །རང་ཉིད་སྒྲོལ་མ་སེར་མོ་ཞལ་གཅིག་
མ། །ཕྱག་གཡས་རི་རབ་གཡོན་པས་ས་དཀྱིལ་འཛིན། །ནོར་བུ་མེ་འབར་ཕུང་པོའི་གདན་ལ་
བཞུགས། །ཞི་ཚུལ་དམ་ཡེ་དབྱེར་མེད་བདག་ཉིད་གྱུར། །ཨོཾ་ཛ་ལེ་ཛ་ལེ་མ་ཧཱ་ཛ་ལེ་ཏཱ་ར་ཡ།
ཏཱ་ར་ཡ། ཨུ་ཏཱ་རཱ་ཡ། ཨུ་ཏཱ་རཱ་ཡ། ཤྲྀངྑ་ལ་ཧསྟི་མ་ཧཱ་ཛ་ཝེ། ཨེ་ཀ་བཱི་རི་མ་ཧཱ་ཀཱ་རུ་ཎེ་ཏཱ་རེ་ཏུཏྟཱ་
རེ་ཏུ་རེ་སྭཱ་ཧཱ། །
༄༅། །ཆོམ་རྐུན་སོགས་མིའི་འགྲོ་བའི་གནོད་པ་སྲུང་བ་ནི། །རང་ཉིད་སྒྲོལ་མ་རབ་ཁྲོས་
སྐུ་མདོག་ནག །ཞལ་གཅིག་དབུ་སྐྲ་དམར་སེར་སྐྲ་གྱེན་བརྫེས། །ཕྱག་དྲུག་རལ་གྲི་མདུང་
རིང་དགྲ་སྟ་གཡས། །མདའ་དང་གནམ་རུ་ཕུབ་ཆུང་གཡོན་དུ་འཛིན། །ཞབས་གཉིས་བརྐྱང་
བསྐུམ་དྲག་མོའི་རྒྱན་ཀུན་རྫོགས། །དམ་ཡེ་དབྱེར་མེད་སྡང་དགྲ་འདུལ་བཞིན་བཞུགས། ཨོཾ་
ཁངྒ་ཧསྟི། བྷྲ་ཀུ་ཊི། མུ་ཁཱི། ཨཱུདྷ་ཀེ་ཤ་མ་ཧཱ་ན་དི་ཀྲྀཥྞ་ཨཉྫ་ན་བྷརྞ་ཚིནྡ་ཚིནྡ་བྷིནྡ་བྷིནྡ། ཨུ་ཏཱ་
ར་ཡ་ཏཱ་རེ་ཏུཏྟཱ་རེ་ཏུ་རེ་སྭཱ་ཧཱ། །
༄༅། །ཤ་ཟ་སོགས་གདོན་གྱི་འཇིགས་པ་ལས་སྲུང་ཞིང་འཇོམས་པ་ནི། རང་ཉིད་སྒྲོལ་
མ་དཀར་མོ་ཞལ་གཅིག་ཁྲོ། །ཕྱག་བཅུ་གཡས་དང་སྐྱབས་སྦྱིན་གཡོན་ཆོས་འབྱུང་། །ལྷག་མ་
ཕྱག་བརྒྱད་བརྐྱང་བསྐུམ་ཞབས་བཅུ་ཡིས། །ལྷ་ཀླུ་གནོད་སྦྱིན་དྲི་ཟ་ལྷ་མིན་གདོན། །མཁའ་
ལྡིང་མིའམ་ཅི་དང་ལྟོ་འཕྱེ་ཆེ། །འབྱུང་པོ་ཡི་དྭགས་ཤ་ཟ་གྲིབ་གནོན་གདོན། །སྨྱོ་བྱེད་རྗེད་
བྱེད་སྐེམ་བྱེད་སྲུལ་པོའི་གདོན། །སྦྲུལ་འཛིན་གནོན་པོའི་གདོན་ཆེན་བཅོ་བརྒྱད་དང་། །བྱིས་
པའི་གདོན་ཆེན་བཅོ་ལྔ་འཛིན་ཅིང་སྡིགས། །ཞབས་ཀྱིས་མནན་པ་དམ་ཡེ་དབྱེར་མེད་
གསལ། ༀ་མ་ཧཱ་གམྦྷི་རྱེ་མ་ཧཱ་ཀཱ་རུ་ཎི་ཀེ་བྷ་ག་བཱ་ན་བཱ་རི་བ་ར་ད། ཨ་བྷ་ཡ་ཧསྟི་ཏཱ་རེ་ཏུཏྟཱ་
རེ་སྭཱ་ཧཱ། སེང་གེ་དང་སྟག་སོགས་གཅན་གཟན་གྱི་འཇིགས་པ་སྲུང་བ་ནི། རང་ཉིད་སྒྲོལ་མ་
སེང་གེའི་གདོང་། །ནག་མོ་ཕྱག་གཉིས་གཡས་འཁོར་ལོ། །གཡོན་པ་མེ་དཔུང་བཞེངས་པའི་
706

མགོན་པོའི་སྲུང་འཁོར་སྐོར།
སྟབས། །དམ་ཡེ་དབྱེར་མེད་ངོ་བོར་གསལ། །ཨོཾ་ཏཱ་རེ་ཏུཏྟཱ་རེ་ཏུ་རེ་སརྦ་བྷ་ཡ། ཤ་མ་ནི། སརྦ་
དུརྒ་ཏེ་ཏཱ་རེ་ནི་ཏུ་རེ་སྭཱ་ཧཱ། ཅེས་པ་སི་ཏུ་པས་སྒྲོལ་མ་འབྱུང་བའི་རྒྱུད་ལྟར་དུ་བཀོད་པ་སྟེ།
འཇིགས་པ་བརྒྱད་པོ་ལས་སྐྱོབ་པའི་སྒྲུབ་ཐབས་ནི་འཕགས་པ་རིན་པོ་ཆེས་རྒྱ་ནག་གི་སྐད་
ལས་བོད་སྐད་དུ་བསྒྱུར་བ་ཞིག་ཡོད་པས་དེར་བལྟ་བར་བྱའོ། །
༄༅། །ན་མོ་གུ་རུ་པདྨ་ཀ་རཱ་ཡ། འདིར་མ་ཧཱ་གུ་རུ་དྲག་པོར་སྒྲུབ་པའི་ཕྲིན་ལས་ཀྱི་ཁ་
སྐོང་བསྐང་བ་བྱེད་པར་འདོད་ན། བསྐང་རྫས་བྱིན་བརླབ་ནི་ཚོགས་བྱིན་བརླབ་ལ་འདོན་པ་
བསྒྱུར་བས་བྱ་སྟེ། རཾ་ཡཾ་ཁཾ་གིས་བསྐང་རྫས་ཀྱི༔ དངོས་འཛིན་འབགས་རྩོག་སེར་སྣ་སྦྱངས༔
ཨོཾ་ཨཱཿཧཱུྃ་གིས་འདོད་ཡོན་གྱི༔ ཕུང་པོ་ཟག་མེད་བདུད་རྩིར་སྤེལ༔ ཞེས་པས་བྱིན་གྱིས་
བརླབས། ཧྲཱིཿ མཆོད་བྱ་མཆོད་བྱེད་གཉིས་མེད་པའི། །ཆོས་དབྱིངས་བདེ་བ་ཆེན་པོའི་ངང་།
རང་བྱུང་ལྷུན་གྲུབ་མཆོད་སྤྲིན་གྱིས། །སྐྱབས་གནས་རྒྱ་མཚོའི་ཐུགས་དམ་བསྐང་། །༡དྷ་ན་
ཀོ་ཥའི་མཚོ་གླིང་དུ། །པདྨ་ལས་འཁྲུངས་པདྨའི་རྒྱལ། །རྒྱལ་ཀུན་འདུས་པའི་ངོ་བོ་ཉིད།
འཆི་མེད་བླ་མའི་ཐུགས་དམ་བསྐང་། །༢ དེ་ཉིད་གདུག་པ་འདུལ་བའི་ཕྱིར། །ཆེ་མཆོག་
རྡོ་རྗེ་སྲིན་པོའི་སྐུར། །བཞེངས་པ་རྡོ་རྗེ་ཁྲོ་བོ་ལོད། །པདྨ་དྲག་པོའི་ཐུགས་དམ་བསྐང་། །
༣ རིགས་བདག་བདེ་ཆེན་ཞིང་གི་མགོན། །དཔག་མེད་ཚེ་འོད་མངའ་བ་ཡི། །ཀ་དག་
གདོད་ནས་བྱང་ཆུབ་པ། །སྣང་བ་མཐའ་ཡས་ཐུགས་དམ་བསྐང་། །༤ ཐུགས་ཀར་ཡེ་ཤེས་
སེམས་དཔའ་ནི། །མཚོ་རྒྱལ་མ་དང་གཉིས་མེད་སྦྱོར། །བདེ་ཆེན་ལོངས་སྤྱོད་ཡོངས་རྫོགས་
པ། །པདྨ་ཐོད་ཕྲེང་ཐུགས་དམ་བསྐང་། །༥ དབུ་གཙུག་ཀླུ་གདོན་གདུག་པ་འདུལ། །མཐིང་
ནག་མཁའ་ལྡིང་ཆེན་པོའི་གཟུགས། །རྡོ་རྗེའི་ཚ་ཚ་འཕྲོ་བ་ཅན། །ག་རུ་ཌ་ཡི་ཐུགས་དམ་
བསྐང་། །༦ འཁོར་ལོ་འབར་བའི་ཤར་རྩིབས་ལ། །རྒྱལ་བ་ཀུན་གྱི་ཐུགས་རྡོ་རྗེ། །ཞེ་སྡང་
གདུག་པ་འཇོམས་བྱེད་པ། །ཕྱག་ན་རྡོ་རྗེའི་ཐུགས་དམ་བསྐང་། །༧ ལྷོ་ཕྱོགས་རྒྱལ་ཀུན་ཡོན་
ཏན་བདག །ང་རྒྱལ་བདུད་དང་འཆི་བདག་འཇོམས། །གཤིན་རྗེའི་གཤེད་དུ་རབ་གྲགས་
པའི། །ཁྲོ་བོ་ཆེན་པོའི་ཐུགས་དམ་བསྐང་། །༨ ནུབ་ཕྱོགས་རྒྱལ་ཀུན་གསུང་གི་བདག །འདོད་
ཆགས་བདུད་ཚོགས་འཇོམས་བྱེད་པ། །ཁམས་གསུམ་དབང་སྡུད་ཁྲོ་བོའི་རྒྱལ། །དབང་
707

སི་ཏུ་ཆོས་ཀྱི་འབྱུང་གནས་ཀྱི་གསུང་འབུམ།『ཉ ཐོར་བུའི་སྐོར།
ཆེན་རྟ་མགྲིན་ཐུགས་དམ་བསྐང་། །༩ བྱང་ཕྱོགས་སྤྲུལ་པའི་གནོད་སྦྱིན་ཆེ། །རྒྱལ་བ་ཀུན་
ཀྱི་ཕྲིན་ལས་བདག །ཕྲག་དོག་གདུག་པ་འཇོམས་པའི་དཔལ། །མེ་དཔལ་ཆེན་པོའི་ཐུགས་
དམ་བསྐང་། །༡༠ མཚམས་བཞིར་ཕྲིན་ལས་བཞི་ཡི་བདག །དགའ་བཞིའི་བདེ་ཆེན་ཡེ་ཤེས་
སྤེལ། །རྡོ་རྗེ་རིན་ཆེན་པདྨ་ལས། །མཁའ་འགྲོ་བཞི་ཡི་ཐུགས་དམ་བསྐང་། །༡༡ འཁོར་ཡུག་
སྤྲུལ་པའི་འཁོར་ཚོགས་ནི། །རིག་འཛིན་ཌཱ་ཀི་དམ་ཅན་དང་། །གཏེར་སྲུང་ཀླུ་བདུད་བཙན་
གསུམ་སོགས། །བཀའ་ཉན་རྣམས་ཀྱི་ཐུགས་དམ་བསྐང་། །༡༢ ཐུགས་དམ་བསྐང་བའི་དམ་
རྫས་ནི། །མཆོད་ཡོན་ཞབས་བསིལ་མེ་ཏོག་སྤོས། །མར་མེ་དྲི་ཞལ་རོལ་མོ་དང༌། །བཀྲ་ཤིས་
རྫས་རྟགས་བརྒྱད་ལ་སོགས། །༡༣ ཞི་བྱེད་ཞི་བའི་མཆོད་པ་འདིས། །འཁོར་བཅས་ཐུགས་དམ་
གཉན་བསྐངས་པས། །ནད་གདོན་སྡིག་སྒྲིབ་འགལ་རྐྱེན་ཚོགས། །ད་ལྟ་ཉིད་དུ་ཞི་བར་མཛོད།
༡༤ བདུད་རྩི་རཀྟ་གཏོར་མའི་ཚོགས། །རིན་ཆེན་རྒྱན་ཕྲེང་ལྷབ་ལྷུབ་དར། །རྒྱལ་སྲིད་རིན་
ཆེན་བདུན་ལ་སོགས། །རྒྱ་ཆེན་རྒྱས་པའི་མཆོད་པ་འདིས། །༡༥ འཁོར་བཅས་ཐུགས་དམ་
གཉན་བསྐངས་པས། ཚེ་དང་བསོད་ནམས་དཔལ་འབྱོར་དང་། །ཡོན་ཏན་ཡེ་ཤེས་ཕྲིན་ལས་
སོགས། །རབ་ཏུ་རྒྱས་ཤིང་འཕེལ་བར་མཛོད། །༡༦ པདྨ་ཅན་དང་དུང་ཅན་སོགས། །བདེ་བ་
ཆེན་པོས་དགྱེས་སྐྱེད་པའི། །རིག་མ་རྣམས་དང་དབང་བྱེད་རྫས། །གཟུགས་སྒྲ་དྲི་རོ་རེག་ཡོན་
ཏན། །༡༧ ཕུལ་དུ་བྱུང་བའི་མཆོད་སྤྲིན་འདིས། །འཁོར་བཅས་ཐུགས་དམ་གཉན་བསྐངས་པས། །
ཁམས་གསུམ་སྲིད་གསུམ་འཇིག་རྟེན་ཀུན། །དབང་དུ་འདུས་པའི་ཕྲིན་ལས་མཛོད། །༡༨ རྡོ་
རྗེ་རལ་གྲི་གྲི་གུག་སོགས། །མཚོན་ཆ་རབ་ཏུ་འབར་བ་དང་། །དགྲ་བགེགས་བསྒྲལ་བའི་ཤ་
ཁྲག་རུས། །ལས་བྱུང་ཉེར་སྤྱོད་འདོད་ཡོན་ཚོགས། །༡༩ དྲག་པོའི་མཆོད་པ་དཔག་མེད་ཀྱིས།
འཁོར་བཅས་ཐུགས་དམ་གཉན་བསྐངས་པས། །བསྟན་དང་བདག་ལ་འཚེ་བྱེད་པའི། །དགྲ་
བགེགས་གནོད་བྱེད་བརླག་པར་མཛོད། །༢༠ ཧཱུཾ། དཔལ་ཆེན་ཁྲོ་རྒྱལ་ལྷ་ཚོགས་རྣམས། །
གསན་ཅིང་བདག་ལ་དགོངས་སུ་གསོལ། །བདག་སོགས་ལས་ངན་གྱིས་མནར་བས། །སྐུ་
གསུང་ཐུགས་ཀྱི་དམ་ཚིག་ཉམས། །༢༡ བསྐྱེད་རིམ་མ་གསལ་སྔགས་མ་དག །ཡེངས་འཁྲུལ་
ཉོན་མོངས་དབང་དུ་ཤོར། །སྡོམ་པ་གསུམ་དང་འགལ་བ་སོགས། །གནོང་འགྱོད་དྲག་པོས་མཐོལ་
708

མགོན་པོའི་སྲུང་འཁོར་སྐོར།
ལོ་བཤགས། །༢༢ །ཁྱད་པར་བསྙེན་བསྒྲུབ་ཚད་མ་ཕྱིན། །བསྟན་པ་མི་སེམས་རང་འདོད་ཀྱི། །
ཆགས་སྡང་དབང་གིས་ཁྲོ་རྒྱལ་བསྐུལ། །ཕྲིན་ལས་སྦྱོར་བ་བརྩམས་པ་སོགས། །༢༣ ཚོར་དང་
མ་ཚོར་རྨོངས་དབང་གིས། །ནོངས་པ་ཅུང་ཟད་གང་བགྱིས་པ། །ཐུགས་རྗེ་ཅན་རྣམས་བཟོད་
བཞེས་ལ། །དག་ཚངས་མཆོག་གི་དངོས་གྲུབ་སྩོལ། །༢༤ དེ་ལྟར་བསྐངས་ཤིང་བཤགས་པའི་
མཐུས། །བདུད་འདུལ་དྲག་པོའི་ཞལ་མཐོང་ནས། །ལས་དང་དངོས་གྲུབ་ཐོགས་མེད་འགྲུབ། །
ཕྱོགས་ལས་རྣམ་པར་རྒྱལ་གྱུར་ཅིག །༢༥
ཅེས་པ་འདི་རིག་འཛིན་ཧ་ཡ་ཤྲཱི་བ་ནཱ་ཐས་བསྐུལ་བ་དང་རྒྱལ་དབང་མཆོག་གིས་ཀྱང་བཀའི་ཚོགས་ཕེབ་
པར་བརྟེན་ནས་སི་ཏུ་བསྟན་པའི་ཉིན་བྱེད་ཀྱིས་ལྕགས་ཡོས་ལོ་མགོ་ཟླའི་དམར་